Diari Oficial de la Generalitat Valenciana


Sumari del DOGV 8076, del 04-07-2017 (2017/6014)

Convocatòria pública de selecció de comerços per al desenvolupament de diagnòstics d'innovació comercial en el marc del Pla de comerç detallista, finançat pel Fons Europeu de Desenvolupament Regional (FEDER) de la Unió Europea i per la Secretaria d'Estat de Comerç.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8076

Data del DOGV
:   04-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/6014


Data del document
:   29-06-2017

Organisme emissor
:   Cambra Oficial de Comerç, Indústria i Navegació - Alacant

Tipus de document
:   Anunci

Descriptors 

:   * ajuda pública

Convocatòria pública de selecció de comerços per al desenvolupament de diagnòstics d'innovació comercial en el marc del Pla de comerç detallista, finançat pel Fons Europeu de Desenvolupament Regional (FEDER) de la Unió Europea i per la Secretaria d'Estat de Comerç. [2017/6014]  
La Cambra de Comerç, Indústria, Serveis i Navegació d'Alacant informa de la convocatòria pública de selecció de comerços per al desenvolupament de diagnòstics d'innovació comercial en el marc del Pla de comerç detallista, finançat pel Fons Europeu de Desenvolupament Regional (FEDER) de la Unió Europea i per la Secretaria d'Estat de Comerç.  
  
Primer. Destinataris  
Pimes o empreses autònomes de la demarcació territorial de la Cambra de Comerç, Indústria, Serveis i Navegació d'Alacant que pertanguen a algun dels epígrafs d'activitat del CNAE-2009, grup 47, o que estiguen donades d'alta en l'IAE en els epígrafs 64, 65 o 66. En queden excloses les farmàcies.  
  
Segon. Objecte  
L'objecte de la convocatòria és promoure la participació de les pimes comercials de la demarcació cameral de la Cambra de Comerç, Indústria, Serveis i Navegació d'Alacant en l'actuació de diagnòstics d'innovació comercial del Pla de comerç detallista. Aquesta actuació té com a objectiu principal contribuir a la millora de la competitivitat dels comerços, per mitjà de la realització de diagnòstics individualitzats i informe de recomanacions de millora, a fi d'impulsar l'adopció per part d'aquests de metodologies i solucions que permeten millorar la seua situació competitiva.  
  
Tercer. Convocatòria  
El text complet d'aquesta convocatòria està a disposició de les empreses en la seu de la Cambra de Comerç, Indústria, Serveis i Navegació d'Alacant. A més pot consultar-se a través de la web www.camaralicante.com.  
En la dita adreça podrà descarregar-se, juntament amb la convocatòria, la sol·licitud de participació.  
  
Quart. Quantia  
El pressupost total per a la realització dels diagnòstics d'innovació comercial objecte de la present convocatòria és de 22.800,00 euros.  
  
La quantia màxima fixada per a la realització de diagnòstics en el marc d'aquesta convocatòria és de 1.200 euros. Aquest import serà finançat en el marc del Pla de comerç detallista amb càrrec a fons FEDER de la Unió Europea, a través del Programa operatiu Creixement Intel·ligent 2014-2020 i amb fons de la Secretaria d'Estat de Comerç.  
  
  
Cinqué. Termini de presentació de sol·licituds  
El termini per a la presentació de sol·licituds començarà una vegada transcorreguts deu dies hàbils des de l'endemà de la publicació de la convocatòria i finalitzarà el dia 15 d'octubre de 2017, o fins a esgotar pressupost.  
  
Alacant, 29 de juny de 2017.- El secretari general: Andrés Sevila Castelló.